SRIJEDA 13.5. 4.r.

**1.SAT: HJ Pisanje – pismo – vježbanje**

*Pročitajte pismo.*

**Pismo**

Kiklon, 55.32.3189.

Dragi/draga ime učenika!

Živim na planetu Kiklon u mjestu Zama. Zovem se Kiki Lo. Idem u četvrti razred kiklonske škole.

Nemam učiteljicu, nego učim putem računala od kuće. Odabirem školske predmete koji me zanimaju. Najdraži mi je predmet Astronomija. Volim promatrati zvijezde i susjedne planete. Istražujući sam doznao kako postoji tvoj planet. Želim znati više o tebi, tvojoj školi, razredu i načinu na koji učite. Molim te, ispuni mi želju i odgovori na pismo.

Nadam se da ćeš odgovoriti što prije.

Moja adresa je:

Kiki Lo

Zuk Dem 99

9999 Zama

Puno pozdrava,

tvoj Kiki Lo!

*Odgovori usmeno:*

*Tko je napisao pismo?*

*Je li pismo pravilno napisano? Objasni.*

*Što smo doznali iz pisma?*

*Zašto ti je Kiki Lo poslao pismo?*

*Vaš je zadatak napisati pismo Kiki Lou.*

*Pazite na pravila pisanja pisma. Ovaj uradak ću ocijeniti!* ***Poslikaj mi i pošalji!***

Otvori Č – 270. str. Riješi zadatke. **Pošalji mi!**

**2. SAT: MAT Pisano dijeljenje (437 395 : 35) – obrada -** pisano dijeljenje višeznamenkastoga

broja dvoznamenkastim brojem U – 124., 125. ZZ – 110.

Rješavanje zadataka pod naslovom ZNAM, udžbenik str. 124.

Pažljivo pročitaj i prouči problemski zadatak! Prepiši plan ploče.

*Koliko je 327 469 : 24?*

Riješi zadatak u bilježnicu uz glasno objašnjavanje postupka( dulji postupak u tablicu i izvan tablice uz provjeru množenjem)! **Poslikaj mi i pošalji!**

GENERALIZACIJA

Kada je vrijednost desettisućica djeljenika manja od vrijednosti djelitelja, dijeljenje počinjemo dvoznamenkastom skupinom znamenaka koje se nalaze na najvećim mjesnim vrijednostima djeljenika.

Riješi zadatke u U i ZZ. **ZZ mi pošalji!**

**3. i 4 .SAT: VJ**

1.  SAT

U nedjelju smo slavili MAJČIN DAN. Svatko od vas ima svoju mamu koja se brižno brine za svakoga od vas, da mu ništa ne nedostaje i manjka.

Za ovaj sat napiši u svoju bilježnicu naslov: KAKO REĆI, MAMA HVALA?

Sastavi nekoliko rečenica i zahvali svojoj mami.

Ispod toga nacrtaj nešto lijepo i crtež oboji. Pokaži ga mami, zagrli je i poljubi u znak velike zahvalnosti.

Radosno nacrtaj, napiši i obraduj svoju dragu mamu.

2.  SAT

Mjesec svibanj posebno je posvećen Mariji Isusovoj majci.

Napiši u svoju bilježnicu naslov: ZAHVALNOST ISUSOVOJ MAJCI.

Pronađi krunicu i ispod naslova je nacrtaj, zatim oboji i križ i krunicu.

Pitaj mamu ili bolje baku  - kako se moli krunica?

Kada nacrtaš lijepo se malo odmori. Svako dobro svima.